# 1. HŠK Građanski Zagreb

### Izvor: Wikipedija

Građanski (Prvi hrvatski građanski športski klub) je bio nogometni klub u Zagrebu. Osnovan 26. travnja 1911. godine. Za prvog predsjednika kluba izabran je Andrija Mutafelija. Boja dresova bila je plava, a nadimak kluba purgeri.

Osim nogometne, imao je selekcije za biciklizam i rukomet. Do 1945. bio je najpopularniji zagrebački nogometni klub. koji je osvojio jugoslavenska prvenstva 1923., 1926., 1928., 1937. i 1940. te prvenstvo Hrvatske 1943.

Na međunarodnom planu postigao je zapažene rezultate na turneji po Španjolskoj 1923. (pobjede nad Barcelonom i Atletic Bilbaom) te pobjedama nad vodećim austrijskim i mađarskim klubovima. Na turneji po Engleskoj usvojili su tadašnji modrni WM sustav igre.

Svaka generacija imala je niz izvrsnih nogometaša i reprezentativaca (Babić ,Vrđuka, Mihelčić, Periška, Šipoš) ali najpoznatiji je sastav iz 1940-ih (Glaser, Brozović, Dubac, Pleše, Jazbinšek, Cimermančić, Wölf, Lešnik, Antolković, Kokotović).

Za nastupa u jugoslavenskom prvenstvu momčad su vodili isključivo strani treneri: Englezi Gaskhell, Haftl, Donelly, Mađari Poszony, Molnár, Bukovy, Austrijanac Brandstätter. Prvotno su se koristili igralištima u Tuškancu, na Martinovki i na Kanalu do izgradnje vlastitog igrališta na Koturaškoj cesti, koje je 1924. svečano otvorio Stjepan Radić.

Jednostranim dekretom komunista 1945. klub se gasi i pali se njegova arhiva. Na temelju Građanskog nastaje NK Dinamo Zagreb koji je pravni sljednik kluba.

vidi: NK Dinamo Zagreb

## [uredi] Vanjske poveznice

- Članak na Nogonetu opširan i izvrstan, bogat podatcima

Nedovršeni članak 1. HŠK Građanski Zagreb koji govori o nogometnom klubu treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../1/2E/_/1._H%C5%A0K_Gra%C4%91anski_Zagreb_861f.html"

Kategorije: U izradi, Nogometni klubovi | Hrvatski nogometni klubovi

##### Views

- Članak
- Razgovor
- Trenutna inačica

##### Traži

##### Drugi jezici

- Ελληνικά
- English
- Nederlands